**Zmluva o vykonávaní strážnej služby vo vybraných objektoch Všeobecnej zdravotnej poisťovne, a.s.**

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov a podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

**Čl. I**

**Zmluvné strany**

**Objednávateľ: Všeobecná zdravotná poisťovňa, a.s.**

Sídlo: Panónska cesta 2, 851 04 Bratislava - mestská časť Petržalka

Zastúpený: Ing. Richard Strapko, predseda predstavenstva

Ing. Ľubomír Kováčik, člen predstavenstva

IČO: 35 937 874

DIČ: 20 220 270 40

IČ DPH: SK 2022027040

Bankové spojenie: Štátna pokladnica

IBAN: SK47 8180 0000 0070 0018 2424

Zapísaný v Obchodnom registri Okresného súdu Bratislava I., Odd.: Sa, Vložka č. 3602/B

Osoby oprávnené rokovať:

vo veciach technických: Ing. Milan Ivanič, milan.ivanic@vszp.sk, 0948 496 263

vo veciach zmluvy: Ing. Barbora Slováková, barbora.slovakova@vszp.sk

(ďalej len „*objednávateľ*“)

a

**Poskytovateľ:**

Sídlo:

Zastúpený:

IČO:

DIČ:

IČ DPH:

Bankové spojenie:

IBAN:

Zapísaný v Obchodnom registri Okresného súdu ...................., odd.: ........., vložka č. ............. *(príp. v Živnostenskom registri Okresného úradu v ....................pod č...................)*

Osoby oprávnené rokovať:

vo veciach technických: *(meno, priezvisko, e-mail, telefón)*

vo veciach zmluvy: *(meno, priezvisko, e-mail)*

(ďalej len „*poskytovateľ“*)

(objednávateľ a poskytovateľ spolu ďalej aj ako „*zmluvné strany*“)

uzatvárajú túto Zmluvu o vykonávaní  strážnej služby vo vybraných objektoch Všeobecnej zdravotnej poisťovne, a.s. (ďalej len „*zmluva*“) na základe výsledku verejného obstarávania podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „*zákon o verejnom obstarávaní*“).

**Čl. II**

**Predmet zmluvy**

1. Poskytovateľ sa zaväzuje zabezpečovať pre objednávateľa výkon strážnej služby v rozsahu podrobne špecifikovanom v Prílohe č. 1 tejto zmluvy – Špecifikácia poskytovaných služieb (ďalej len „*predmet zmluvy“* alebo *„služby“*), za podmienok dohodnutých v tejto zmluve.
2. Objednávateľ sa zaväzuje zaplatiť poskytovateľovi za riadne a včas dodané služby podľa tejto zmluvy cenu vo výške a za podmienok podľa tejto zmluvy.
3. Miestom plnenia predmetu zmluvy sú objekty objednávateľa, uvedené v Prílohe č. 2 zmluvy – Zoznam objektov.

**Čl. III**

**Povinnosti poskytovateľa**

1. Pri plnení záväzkov z tejto zmluvy je poskytovateľ povinný postupovať s odbornou starostlivosťou a zaväzuje sa bez zbytočného odkladu oznamovať objednávateľovi všetky skutočnosti súvisiace s plnením služieb.
2. Poskytovateľ je povinný zabezpečiť plnenie predmetu zmluvy v potrebnej kvalite, v požadovanom čase a v požadovanom rozsahu, za podmienok podľa tejto zmluvy. Objednávateľ nie je povinný plnenie poskytnuté na základe tejto zmluvy prevziať a zaplatiť, pokiaľ kvalita služby nebude objednávateľom akceptovaná.
3. Poskytovateľ je povinný bezodkladne e-mailom informovať poskytovateľa o trvalých alebo prechodných zmenách osôb, oprávnených rokovať vo veciach technických alebo oprávnených rokovať vo veciach zmluvy, uvedených v čl. I tejto zmluvy.
4. Poskytovateľ sa zaväzuje oznámiť objednávateľovi kontaktné osoby pre jednotlivé miesta plnenia bez zbytočného odkladu, najneskôr do 7 pracovných dní po nadobudnutí účinnosti tejto zmluvy, zaslaním zoznamu kontaktných osôb na e-mailovú adresu osoby oprávnenej rokovať vo veciach technických za objednávateľa, uvedenú v čl. I zmluvy. Každú zmenu kontaktnej osoby je poskytovateľ povinný objednávateľovi oznámiť bez zbytočného odkladu, najneskôr však do 7 dní odo dňa vzniku nových skutočností.
5. Poskytovateľ vyhlasuje, že má všetky potrebné oprávnenia na uzavretie a plnenie tejto zmluvy. V prípade, že k riadnemu plneniu tejto zmluvy bude potrebné v budúcnosti získať akékoľvek ďalšie oprávnenie, je poskytovateľ povinný tak urobiť bez ďalšieho odkladu.
6. Poskytovateľ vyhlasuje, že má všetky technické a finančné prostriedky a personálne kapacity potrebné na riadne splnenie záväzkov prijatých v tejto zmluve. Preukázanie nepravdivosti niektorého z vyhlásení obsiahnutého v tomto bode, spočívajúcej v nedostatku oprávnení, nemá za následok zánik povinnosti poskytovateľa získať chýbajúce oprávnenie bez zbytočného odkladu, resp. bez zbytočného odkladu zabezpečiť dostatočné prostriedky, či kapacity na riadne splnenie záväzkov vyplývajúcich z tejto zmluvy.
7. Poskytovateľ je povinný oznamovať objednávateľovi nových zamestnancov, ktorí budú zabezpečovať výkon strážnej služby v jednotlivých miestach plnenia, a to najneskôr v deň prvého nástupu nového zamestnanca na výkon strážnej služby zaslaním informácie na e-mailovú adresu osoby oprávnenej rokovať vo veciach technických za objednávateľa, uvedenej v čl. I zmluvy.
8. Poskytovateľ je povinný preukazovať splnenie predmetu zmluvy mesačne, vystavením Potvrdenia o vykonaní služieb, ktoré predloží kontaktnej osobe objednávateľa v príslušnom mieste plnenia, a ktoré bude obsahovať najmä:
9. obdobie poskytovania služieb – kalendárny mesiac,
10. počet hodín poskytovania pravidelnej strážnej služby v príslušnom mesiaci,
11. zoznam ďalších poskytnutých služieb v príslušnom mesiaci v rozsahu podľa prílohy č. 1 zmluvy,
12. podpis kontaktnej osoby poskytovateľa,
13. podpis kontaktnej osoby objednávateľa,
14. dátum vyhotovenia.

9. Poskytovateľ sa zaväzuje, že počas celej doby plnenia tejto zmluvy bude mať uzatvorené všeobecné poistenie zodpovednosti za škodu v minimálnej hodnote 900 000,00 eur vrátane DPH, na krytie spôsobených škôd spôsobených pri plnení tejto zmluvy.

10. Poskytovateľ sa zaväzuje, že počas celej doby platnosti tejto zmluvy bude mať platnú licenciu na prevádzkovanie bezpečnostnej služby podľa § 9 zákona č. 473/2005 Z. z. o poskytovaní služieb v oblasti súkromnej bezpečnosti a o zmene a doplnení niektorých zákonov (zákon o súkromnej bezpečnosti) v znení neskorších predpisov, o udelení ktorej rozhodlo príslušné Krajské riaditeľstvo Policajného zboru Slovenskej republiky.

**Čl. IV**

**Povinnosti objednávateľa**

1. Objednávateľ sa zaväzuje poskytovať poskytovateľovi počas doby platnosti zmluvy nevyhnutnú súčinnosť potrebnú na riadne a včasné plnenie predmetu zmluvy.
2. Objednávateľ sa zaväzuje bezodkladne e-mailom informovať poskytovateľa o trvalých alebo prechodných zmenách osôb, oprávnených rokovať vo veciach technických alebo oprávnených rokovať vo veciach zmluvy, uvedených v čl. I tejto zmluvy.
3. Objednávateľ sa zaväzuje oznámiť poskytovateľovi kontaktné osoby pre jednotlivé miesta plnenia bez zbytočného odkladu, najneskôr do 7 pracovných dní po nadobudnutí účinnosti tejto zmluvy, zaslaním zoznamu kontaktných osôb na e-mailovú adresu osoby oprávnenej rokovať vo veciach technických za poskytovateľa, uvedenú v čl. I zmluvy. Každú zmenu kontaktnej osoby je objednávateľ povinný poskytovateľovi oznámiť bez zbytočného odkladu, najneskôr však do 7 dní odo dňa vzniku nových skutočností.
4. Objednávateľ je povinný prevziať poskytnutú službu spôsobom dohodnutým v čl. III bod 8 zmluvy v prípade, že služba bola poskytnutá v rozsahu predmetu zmluvy, v náležitej kvalite a podľa podmienok, dohodnutých v tejto zmluve.

**Čl. V**

**Cena predmetu zmluvy a platobné podmienky**

1. Zmluvné strany si dohodli na cene za plnenie predmetu zmluvy v súlade so zákonom č. 18/1996 Z. z. o cenách v znení neskorších predpisov, ako na jednotkových cenách za jednotlivé poskytované služby, ktoré sú položkovo rozpísané v Prílohe č. 3 zmluvy – Rozpis cien požadovaných služieb.
2. Jednotkové ceny za plnenie predmetu zmluvy, uvedené v prílohe č. 3 zmluvy, sú zhodné s cenami z ponuky úspešného uchádzača, ktorého ponuku prijal objednávateľ ako verejný obstarávateľ v zmysle zákona o verejnom obstarávaní a zahrňujú všetky náklady poskytovateľa, spojené s riadnym plnením predmetu zmluvy.
3. Celková cena za plnenie predmetu zmluvy:

Cena bez DPH ....... eur

Sadzba DPH .........%

DPH .......... eur

Cena vrátane DPH ........... eur (slovom ................ eur .................. centov),

pričom celkovou cenou sa rozumie sumár všetkých peňažných plnení, ktoré budú uhradené objednávateľom poskytovateľovi v súlade s touto zmluvou. Objednávateľ pritom nie je povinný vyčerpať celý finančný objem uvedený v tomto ustanovení zmluvy a je len na objednávateľovi, aké služby a v akom rozsahu si u poskytovateľa objedná na základe skutočných potrieb.

V prípade, že poskytovateľ nie je platiteľom DPH, uvedie len cenu celkom, t. j. cenu vrátane DPH a informáciu, že nie je platiteľom DPH.

Ak sa poskytovateľ, ktorý v čase uzatvorenia tejto zmluvy nie je platiteľom DPH, stane platiteľom DPH počas plnenia predmetu zmluvy, celková cena za plnenie podľa tohto bodu sa bude považovať za cenu vrátane DPH, a to odo dňa vzniku povinnosti poskytovateľa odviesť DPH.

1. DPH za plnenie predmetu zmluvy bude poskytovateľ fakturovať vo výške podľa všeobecne záväzných právnych predpisov platných v čase poskytnutia zdaniteľného plnenia. V prípade zmeny výšky sadzby DPH sa nevyžaduje úprava formou dodatku k tejto zmluve, ale poskytovateľ bude automaticky účtovať výšku sadzby DPH platnej v čase poskytnutia zdaniteľného plnenia.
2. Objednávateľ sa zaväzuje uhrádzať dohodnutú cenu za poskytovanie predmetu zmluvy mesačne na základe faktúr poskytovateľa, vystavených bez zbytočného odkladu, najneskôr však do 5. pracovného dňa nasledujúceho kalendárneho mesiaca po mesiaci zdaniteľného plnenia. Podkladom pre vyhotovenie faktúry bude Potvrdenie o vykonaní služieb, vyhotovené pre každé miesto plnenia v súlade s čl. III bod 8 zmluvy. Potvrdenie o vykonaní služieb pre každé miesto plnenia bude tvoriť neoddeliteľnú prílohu faktúry poskytovateľa.
3. Splatnosť faktúry je 30 kalendárnych dní odo dňa jej preukázateľného doručenia objednávateľovi na e-mailovú adresu: fakturyPC@vszp.sk.
4. Faktúra, vystavená poskytovateľom, musí byť vyhotovená v súlade s ustanoveniami príslušných všeobecne záväzných právnych predpisov a touto zmluvou. V opačnom prípade je objednávateľ oprávnený vrátiť faktúru poskytovateľovi na opravu, resp. doplnenie, pričom prestane plynúť lehota splatnosti faktúry a nová lehota začne plynúť dňom doručenia opravenej faktúry objednávateľovi na e-mailovú adresu: fakturyPC@vszp.sk.

**Čl. VI**

**Mlčanlivosť a ochrana dôverných informácií**

1. Poskytovateľ berie na vedomie, že v rámci plnenia tejto zmluvy získa on, resp. jeho zamestnanci, prístup k osobným údajom fyzických osôb, a to zamestnancov, zmluvných partnerov objednávateľa, ako aj iných osôb, vstupujúcich do objektov objednávateľa.
2. Poskytovateľ berie na vedomie, že v rámci plnenia tejto zmluvy získa alebo môže získať on alebo jeho zamestnanci, či zmluvní partneri prístup k dôverným informáciám objednávateľa alebo tretích osôb.
3. V súvislosti s realizáciou predmetu zmluvy si obe zmluvné strany navzájom budú vymieňať dôverné informácie, ktoré môžu byť druhou zmluvnou stranou používané výlučne pre činnosti súvisiace s plnením predmetu tejto zmluvy.
4. Za dôverné informácie sa podľa tejto zmluvy považujú všetky skutočnosti povahy obchodnej, právnej, prevádzkovej, technickej, dokumentárnej, informatívnej a inej, akokoľvek súvisiacej so zmluvnou stranou, ktoré sa dostanú do dispozície druhej zmluvnej strany, alebo ak druhá strana získa vedomosť o ich obsahu.
5. Zmluvné strany sa zaväzujú zachovávať mlčanlivosť o dôverných informáciách a zaväzujú sa, že príjmu všetky rozumné opatrenia na ochranu dôverných informácií a tieto dôverné informácie budú chrániť minimálne v takom rozsahu, v akom chránia vlastné dôverné informácie.
6. Zmluvné strany sa zaväzujú, že písomnosti (vrátane písomností v elektronickej podobe), obsahujúce dôverné informácie, ktoré jedna strana poskytuje druhej, nebudú bez výslovného súhlasu druhej zmluvnej strany kopírovať, ani žiadnym iným spôsobom rozmnožovať a kedykoľvek ich na požiadanie vrátia druhej zmluvnej strane, vrátane všetkých kópií alebo opisov, alebo ich na základe požiadavky druhej zmluvnej strany preukázateľne zlikvidujú, vrátane všetkých kópií alebo opisov.
7. Zmluvné strany sa zaväzujú, že kedykoľvek na základe žiadosti druhej zmluvnej strany preukázateľne zlikvidujú všetky písomnosti (vrátane písomností v elektronickej podobe) ňou alebo osobami na jej druhej strane vytvorené, ktoré obsahujú dôverné informácie, ktoré jej boli poskytnuté druhou zmluvnou stranou.
8. Zmluvné strany sa zaväzujú, že bez písomného súhlasu druhej zmluvnej strany neposkytnú dôverné informácie v žiadnej forme tretím osobám, s výnimkou tých svojich zamestnancov, zástupcov, alebo ďalších osôb v obdobnom postavení (ďalej len „*oprávnené osoby“),* ktoré s nimi potrebujú byť oboznámené, aby mohol byť plnený predmet zmluvy.
9. Zmluvné strany sa zaväzujú zabezpečiť, že ich oprávnené osoby budú zachovávať mlčanlivosť vo vzťahu k dôverným informáciám. Pokiaľ poruší oprávnená osoba ktorejkoľvek zmluvnej strany povinnosť mlčanlivosti vo vzťahu k dôverným informáciám, považuje sa to za porušenie mlčanlivosti tejto zmluvnej strany.
10. Poskytovateľ sa zaväzuje, že zabezpečí dostatočné poučenie pre všetky osoby, ktoré sa budú zúčastňovať na plnení predmetu tejto zmluvy, o podstate dôvernej informácie v zmysle tejto zmluvy a príslušných právnych predpisov a nevyhnutnosti ich utajenia v súlade s touto zmluvou. Splnenie tejto povinnosti je poskytovateľ povinný preukázať, ak ho o to objednávateľ požiada.
11. Povinnosť mlčanlivosti sa nevzťahuje na informácie,
12. ktoré sú alebo sa stanú všeobecne známymi alebo verejne dostupnými inak, ako porušením povinností vyplývajúcich z tejto zmluvy,
13. ktoré prijímajúca strana doloží ako informácie ňou legálne vlastnené v čase ich poskytnutia alebo ktoré boli prijímajúcou stranou nezávisle odvodené a vytvorené bez využitia dôvernej informácie, ktorú táto dostala od poskytujúcej strany,
14. ktoré prijímajúca strana doloží ako informácie získané zákonnou cestou od tretej strany, ktorá ich legitímne získala alebo vyvinula, a ktorá nemá žiadnu povinnosť, ktorá by obmedzovala ich zverejňovanie,
15. ktorých zverejnenie je vyžadované všeobecne záväzným právnym predpisov alebo nariadené rozhodnutím súdu, prokuratúry alebo iného oprávneného orgánu verejnej moci,
16. na ktorých poskytnutie tretej strane dala poskytujúca strana strane prijímajúcej vopred písomný súhlas.

 **Čl. VII**

**Spracúvanie osobných údajov - poverenie sprostredkovateľa**

1. V zmysle Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov v konsolidovanom znení (ďalej len „*Nariadenie“)* a zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov (ďalej len „*zákon o ochrane osobných údajov*“), (Nariadenie a zákon na ochranu osobných údajov spolu ďalej len ako „*právne predpisy o ochrane osobných údajov“)* je objednávateľ prevádzkovateľom spracúvania osobných údajov a poskytovateľ je povereným sprostredkovateľom spracúvania osobných údajov.
2. Sprostredkovateľ je oprávnený začať spracúvať osobné údaje najskôr v deň nadobudnutia účinnosti tejto zmluvy a iba po dobu účinnosti tejto zmluvy.
3. Prevádzkovateľ týmto poveruje sprostredkovateľa spracúvaním osobných údajov na účely identifikácia osôb, vstupujúcich a  nachádzajúcich sa v objektoch prevádzkovateľa – miestach plnenia.
4. Predmetom spracúvania sú osobné údaje sprístupnené sprostredkovateľovi prevádzkovateľom, a to údaje o zamestnancoch (meno, priezvisko, titul, miesto výkonu práce, pracovisko, tel. číslo, e-mail), ako aj údaje o zmluvných partneroch a ďalších osobách, vstupujúcich do objektov prevádzkovateľa.
5. Spracúvané osobné údaje sú/nie sú osobitnou kategóriou osobných údajov.
6. Účelom spracúvania osobných údajov sprostredkovateľom je zabezpečenie ochrany života, zdravia dotknutých osôb a majetku prevádzkovateľa.
7. Kategórie dotknutých osôb sú zamestnanci prevádzkovateľa, zmluvní partneri, poistenci a ďalšie osoby, vstupujúce do objektov prevádzkovateľa.
8. Sprostredkovateľ nesmie spracúvať osobné údaje v žiadnom inom informačnom systéme, iba v tom, ktorý je určený v tejto zmluve a nesmie vyhotovovať ani žiadne kópie osobných údajov v elektronickej ani v papierovej forme.
9. Zoznam povolených operácií s osobnými údajmi pre sprostredkovateľa:
* získavanie,
* zaznamenávanie,
* usporadúvanie,
* uchovávanie,
* prehliadanie,
* vymazanie alebo likvidácia.

**Čl. VIII**

**Ochrana osobných údajov**

1. Sprostredkovateľ sa zaväzuje, že nepoverí spracúvaním osobných údajov ďalšieho sprostredkovateľa.
2. Sprostredkovateľ pred prvým spracúvaním osobných údajov zabezpečí, že spracúvanie osobných údajov bude realizovať prostredníctvom poverených osôb v zmysle Nariadenia.
3. Sprostredkovateľ je povinný prijať bezpečnostné opatrenia (technické a organizačné) na ochranu osobných údajov minimálne v rozsahu vyhlášky Úradu na ochranu osobných údajov Slovenskej republiky č. 158/2018 Z. z. o postupe pri posudzovaní vplyvu na ochranu osobných údajov – rozsah (implementácia) každého opatrenia musí byť v zhode s ISO 27002:2013.
4. Sprostredkovateľ nie je oprávnený poskytnuté údaje prevádzkovateľom: i)využiť na iný účel ako je definovaný v bode 5 tohto článku zmluvy, ii) využiť pre vlastnú potrebu alebo iii) ich poskytnúť inej osobe.
5. Sprostredkovateľ je povinný viesť záznamy o všetkých kategóriách spracúvateľských činností, ktoré vykonal v mene prevádzkovateľa a to v rozsahu čl. 30 ods. 2 Nariadenia.
6. Sprostredkovateľ je povinný poskytnúť prevádzkovateľovi súčinnosť pri vybavovaní žiadostí na výkon práv dotknutej osoby.
7. Sprostredkovateľ je povinný po ukončení poskytovania služieb týkajúcich sa spracúvania osobných údajov na základe rozhodnutia prevádzkovateľa osobné údaje vymazať alebo vrátiť prevádzkovateľovi a vymazať existujúce kópie, ktoré obsahujú osobné údaje, ak právo Únie alebo právo členského štátu nepožaduje uchovávanie týchto osobných údajov.
8. Sprostredkovateľ umožní zodpovednej osobe a osobám určeným zodpovednou osobou prevádzkovateľa riadny výkon auditu alebo kontroly u sprostredkovateľa podľa potreby. Audit alebo kontrola môže byť vykonaný kedykoľvek, aj bez predchádzajúcej informácie najmenej v rozsahu: nahliadania do dokumentov, nahliadanie do informačných systémov, audit procesov, pracovných postupov v sídle, prevádzkarni alebo na pobočke sprostredkovateľa. Kontaktné údaje zodpovednej osoby prevádzkovateľa sú zverejnené na webovej stránke prevádzkovateľa. Sprostredkovateľ je povinný poskytnúť prevádzkovateľovi všetky informácie potrebné na preukázanie splnenia povinností ochrany osobných údajov podľa tohto článku zmluvy.
9. V prípade, že budú zistené nedostatky týkajúce sa ochrany osobných údajov, ďalšie spracúvanie osobných údajov vykonávané sprostredkovateľom, musí byť prerušené do preukázateľného odstránenia nedostatkov. O zistených nedostatkoch a aj o ich odstránení sa vypracuje osobitný písomný záznam, ktorý podpíše zodpovedná osoba prevádzkovateľa a osoby zodpovedné za predmet plnenia tejto zmluvy za sprostredkovateľa.
10. Sprostredkovateľ sa zaväzuje, že poverené osoby sprostredkovateľa podľa bodu 2. tohto článku sú oboznámené so spôsobom oznamovania podozrení z udalostí, ktoré majú alebo by mali v prípade svojho dokonania negatívny dopad na bezpečnosť aktív prevádzkovateľa (ďalej len „bezpečnostných incidentov“) v súvislosti s informačným systémom a spracúvanými osobnými údajmi najmä v prípadoch: narušenia bezpečnosti priestorov, nesprávneho fungovania informačného systému**,** prístupu neoprávnenej osoby k informačnému systému alebo k osobným údajom a pod. Sprostredkovateľ je povinný bezodkladne o bezpečnostnom incidente informovať zodpovednú osobu prevádzkovateľa a aj e-mailom na adrese: incident@vszp.sk. Sprostredkovateľ je následne povinný bezodkladne na vlastné náklady vykonať všetky činnosti potrebné na minimalizovanie rizika hrozby spôsobenej bezpečnostným incidentom.
11. Nedodržanie ustanovení bodov 1 až 10 tohto článku zmluvy je považované za závažné porušenie zmluvy. V prípade závažného porušenia zmluvy má objednávateľ právo odstúpiť od zmluvy.
12. Sprostredkovateľ zodpovedá za škodu spôsobenú spracúvaním osobných údajov, ak neboli splnené povinnosti, ktoré sa právnymi predpismi o ochrane osobných údajov, alebo touto zmluvou ukladajú výslovne sprostredkovateľovi, alebo ak konal nad rámec alebo v rozpore s pokynmi prevádzkovateľa, ktoré boli v súlade s právnymi predpisov o ochrane osobných údajov. Sprostredkovateľ sa zbaví zodpovednosti ak preukáže, že vznik škody nezavinil.

**Čl. IX**

**Náhrada škody, pokuty a sankcie**

1. Ak poruší jedna zo zmluvných strán preukázateľne niektorú povinnosť, ktorá pre ňu vyplýva z tejto zmluvy, a to čo i len z nedbanlivosti (ďalej aj ako „*porušiteľ*“) alebo ak dôjde k udalosti, ktorá sa podľa predmetu tejto zmluvy považuje za porušenie povinnosti pri spracúvaní osobných údajov alebo za porušenie povinnosti mlčanlivosti, vzniká poškodenej zmluvnej strane nárok na náhradu vzniknutej škody; právo požadovať zmluvnú pokutu v súlade s týmto článkom tým nie je dotknuté.
2. Zmluvná strana musí tvrdenie o porušení povinnosti podľa bodu 1 tohto článku druhou zmluvnou stranou relevantne preukázať.
3. Objednávateľ má právo v prípade, že pri plnení predmetu zmluvy dôjde zo strany poskytovateľa k  porušeniu niektorej z jeho povinností súvisiacich s ochranou osobných údajov uvedených, uplatniť si u poskytovateľa zmluvnú pokutu vo výške 5 000,00 eur za každý prípad porušenia povinnosti, čím nie je dotknuté jeho právo od zmluvy odstúpiť podľa čl. VIII bod 11 zmluvy.
4. Sprostredkovateľ zodpovedá za škodu spôsobenú spracúvaním osobných údajov, ak neboli splnené povinnosti, ktoré sa právnymi predpismi o ochrane osobných údajov, alebo touto zmluvou ukladajú výslovne sprostredkovateľovi, alebo ak konal nad rámec alebo v rozpore s pokynmi prevádzkovateľa, ktoré boli v súlade s právnymi predpisov o ochrane osobných údajov. Sprostredkovateľ sa zbaví zodpovednosti ak preukáže, že vznik škody nezavinil.
5. Objednávateľ má právo v prípade omeškania poskytovateľa s plnením predmetu zmluvy uplatniť si voči poskytovateľovi zmluvnú pokutu vo výške 0,05 % z celkovej ceny služby za každý začatý deň omeškania.
6. V prípade omeškania objednávateľa so splnením svojho záväzku zaplatiť dohodnutú zmluvnú cenu, je objednávateľ povinný zaplatiť poskytovateľovi úrok z omeškania vo výške podľa Obchodného zákonníka v platnom znení.
7. Uplatnením ktorejkoľvek zmluvnej pokuty alebo úroku z omeškania v zmysle tejto zmluvy nie je dotknuté právo poškodenej zmluvnej strany na náhradu vzniknutej škody v celom rozsahu ani právo na uplatnenie ďalšej zmluvnej pokuty podľa tejto zmluvy. Objednávateľ môže uplatňovať náhradu škody, pokuty a sankcie kumulatívne.
8. Objednávateľ má právo aj na náhradu škody, ktorá mu preukázateľne vznikla nesplnením vlastnej daňovej povinnosti poskytovateľa, platiteľa DPH, v zmysle § 78 zákona č. 222/2004 Z. z. o dani z pridanej hodnoty v znení neskorších predpisov (ďalej len „*zákon o DPH“)* a následne uplatnením ručenia za daň voči objednávateľovi v zmysle § 69b tohto zákona. Objednávateľ má zároveň právo uplatniť u poskytovateľa i trovy konania, ktoré mu vzniknú v konaní podľa § 69b zákona o DPH s príslušným daňovým úradom.
9. Objednávateľ je oprávnený jednostranne započítať svoje pohľadávky voči poskytovateľovi, ktoré mu vznikli z dôvodu uplatnenia ručenia za daň voči objednávateľovi v zmysle§ 69b zákona o DPH, vrátane trov konania, ktoré mu vznikli v konaní s príslušným daňovým úradom alebo z dôvodu dlžného poistného na zdravotné poistenie.
10. Objednávateľ je oprávnený uplatniť si náhradu škody, pokuty a sankcie kedykoľvek v priebehu plnenia predmetu zmluvy, ako aj po zániku tejto zmluvy v prípade, ak porušenie zmluvných podmienok stanovených touto zmluvou zistí po zániku tohto zmluvného vzťahu. Objednávateľ je oprávnený jednostranne započítať voči poskytovateľovi svoje pohľadávky vzniknuté z titulu náhrady škody a/alebo zmluvnej pokuty uplatnenej podľa tejto zmluvy.
11. Poskytovateľ nie je oprávnený bez súhlasu objednávateľa jednostranne započítať akékoľvek svoje pohľadávky voči objednávateľovi s pohľadávkami objednávateľa vyplývajúcimi z tejto zmluvy.
12. Ak nie je splnená povinnosť podľa § 11 ods. 2 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len *„zákon o registri partnerov verejného sektora“*) alebo ak je partner verejného sektora v omeškaní so splnením povinnosti podľa § 10 ods. 2 tretej vety zákona o registri partnerov verejného sektora, nie je objednávateľ v omeškaní, ak z tohto dôvodu neplní, čo mu ukladá táto zmluva.
13. Ak objednávateľ nevyužije zákonné právo v prípadoch uvedených v zákone o registri partnerov verejného sektora,  a to odstúpiť od tejto zmluvy v zmysle § 15 ods. 1 zákona o registri partnerov verejného sektora,  má objednávateľ právo na zaplatenie zmluvnej pokuty od poskytovateľa vo výške 5 000,00 eur.
14. Poskytovateľ vyhlasuje, že spĺňa podmienky v súlade s § 11 ods. 1 písm. c) zákona o verejnom obstarávaní. V prípade, ak sa toto vyhlásenie ukáže ako nepravdivé, objednávateľ je oprávnený od zmluvy odstúpiť, a zhotoviteľ je povinný nahradiť objednávateľovi škodu, ktorá mu tým vznikla.

**Čl. X**

**Osobitné ustanovenia**

1. Poskytovateľ je oprávnený plniť predmet zmluvy aj prostredníctvom subdodávateľov, ktorí musia spĺňať podmienky pre realizáciu predmetu zmluvy, týkajúce sa osobného postavenia v rozsahu, v akom bolo ich splnenie vyžadované od poskytovateľa a neexistujú u nich dôvody na vylúčenie podľa § 40 ods. 6 písm. a) až g) a ods. 7 a 8 zákona o verejnom obstarávaní, v súlade s § 41 zákona o verejnom obstarávaní. V prípade realizácie predmetu zmluvy prostredníctvom subdodávateľov zodpovedá poskytovateľ objednávateľovi tak, ako keby plnil predmet zmluvy sám. Objednávateľ je oprávnený od tejto zmluvy odstúpiť, ak zistí, že poskytovateľ zabezpečuje realizáciu predmetu zmluvy prostredníctvom subdodávateľa, ktorý nespĺňa podmienky podľa § 41 zákona o verejnom obstarávaní, čím nie je dotknutý nárok objednávateľa na náhradu škody z tohto dôvodu vzniknutej. Zoznam subdodávateľov je uvedený v prílohe č. 4 tejto zmluvy – Zoznam subdodávateľov.
2. V prípade, že niektorý zo subdodávateľov nie je v okamihu podpísania tejto zmluvy známy a vstúpi do procesu v priebehu plnenia predmetu tejto zmluvy, resp. sa zmení niektorý zo subdodávateľov počas plnenia tejto zmluvy, alebo sa zmenia údaje, týkajúce sa konkrétneho subdodávateľa, musí byť táto zmena odsúhlasená zmluvnými stranami formou písomného dodatku k tejto zmluve. O každej zmene je poskytovateľ povinný bezodkladne - najneskôr do 7 kalendárnych dní - písomne informovať objednávateľa, pričom je povinný zároveň predložiť objednávateľovi čestné prehlásenie, že subdodávateľ, ktorého sa zmena týka, spĺňa podmienky pre plnenie predmetu tejto zmluvy. Ak poskytovateľ tento záväzok nedodrží, považuje sa to za závažné porušenie zmluvných podmienok a poskytovateľ je povinný zaplatiť objednávateľovi zmluvnú pokutu vo výške 20 % z ceny za realizáciu predmetu zmluvy vrátane DPH, uvedenej v čl. V bod 3 tejto zmluvy. Objednávateľ je oprávnený zmluvnú pokutu jednostranne započítať a z tohto dôvodu krátiť dohodnutú odplatu za poskytnutie služieb podľa tejto zmluvy. Objednávateľ je oprávnený dohodnutú zmluvnú pokutu vo výške 20% vyúčtovať poskytovateľovi aj po poskytnutí služieb, ak dodatočne zistí, že poskytovateľ porušil záväzok podľa tohto bodu.
3. Objednávateľ má právo požiadať poskytovateľa o zmenu subdodávateľa vybraného poskytovateľom, ak má nato závažné dôvody. Poskytovateľ je povinný žiadosti objednávateľa podľa predchádzajúcej vety bezodkladne vyhovieť a zmeniť subdodávateľa, pričom nový subdodávateľ musí byť objednávateľom odsúhlasený.
4. Poskytovateľ sa zaväzuje pri plnení tejto zmluvy používať iba takých subdodávateľov, ktorí sú riadne zapísaný v registri partnerov verejného sektora, ak sa na nich takáto povinnosť vzťahuje.
5. Poskytovateľ nie je oprávnený postúpiť akékoľvek práva a pohľadávky vyplývajúce z tejto zmluvy na tretie osoby bez predchádzajúceho písomného súhlasu objednávateľa. Právny úkon, ktorým budú práva a pohľadávky postúpené v rozpore s týmto bodom, bude neplatný.
6. V prípade, že v priebehu plnenia zmluvy zanikne potreba objednávateľa zabezpečiť pravidelnú strážnu službu v mieste plnenia podľa tejto zmluvy z objektívnych dôvodov a vznikne potreba objednávateľa zabezpečiť zhodnú pravidelnú strážnu službu v novom mieste plnenia v rovnakom okrese, zmluvné strany sa zaväzujú v nadväznosti na § 18 ods. 1 písm. a) zákona o verejnom obstarávaní dodatkom k tejto zmluve upraviť príslušné zmluvné ustanovenia bez navýšenia Celkovej ceny za pravidelné služby podľa prílohy č. 3 tejto zmluvy, aktuálnej v čase nadobudnutia účinnosti tejto zmluvy.
7. Zmluvné strany sa dohodli, že písomnosti podľa tejto zmluvy sa doručujú osobne, poštou, kuriérskou službou alebo e-mailom. Každá zo zmluvných strán je povinná písomne informovať druhú zmluvnú stranu o akejkoľvek zmene adresy, e-mailu, alebo kontaktných údajov. Písomnosti doručované poštou a kuriérskou službou sa doručujú na adresu sídla zmluvných strán, uvedenú v čl. I tejto zmluvy. Písomnosti doručované osobne sa považujú za doručené v deň ich prevzatia, alebo dňom kedy adresát odoprel prevziať zásielku. Písomnosti doručované poštou alebo kuriérskou službou sa považujú za doručené v deň prevzatia zásielky adresátom, alebo v deň keď sa zásielka vrátila odosielateľovi späť ako nedoručená, aj keď sa adresát o zásielke nedozvedel. Písomnosti doručované prostredníctvom e-mailu sa považujú za doručené nasledujúci pracovný deň po ich odoslaní na e-mailovú adresu druhej zmluvnej strany.
8. Na doručovanie písomností týkajúcich sa vzniku, zmeny, zániku alebo akéhokoľvek porušenia zmluvy sa nepoužije e-mail.
9. Písomnosti a komunikácia medzi zmluvnými stranami týkajúca sa tejto zmluvy bude prebiehať v slovenskom jazyku, vrátane vystavovania účtovných dokladov a ich príloh, pričom všetky oznámenia s právnym alebo zmluvným účinkom sa budú posielať druhej zmluvnej strane na jej adresu uvedenú v čl. I tejto zmluvy, na jej dodatočne písomne oznámenú adresu alebo na adresu evidovanú v Obchodnom alebo inom registri.

**Čl. XI**

**Osobitné protikorupčné ustanovenia**

1. Zmluvné strany sa nesmú dopustiť, nesmú schváliť, ani povoliť žiadne konanie v súvislosti s dojednávaním, uzatváraním alebo plnením tejto zmluvy, ktoré by spôsobilo, že by zmluvné strany alebo osoby ovládané zmluvnými stranami porušili akékoľvek platné protikorupčné všeobecne záväzné právne predpisy. Táto povinnosť sa vzťahuje najmä na neoprávnené plnenia, vrátane urýchľovacích platieb (facilitation payments) verejným činiteľom, zástupcom alebo zamestnancom orgánov verejnej správy alebo blízkym osobám verejných činiteľov, zástupcov alebo zamestnancov orgánov verejnej správy.
2. Zmluvné strany sa zaväzujú, že neponúknu, neposkytnú, ani sa nezaviažu poskytnúť žiadnemu zamestnancovi, zástupcovi alebo tretej strane konajúcej v mene druhej zmluvnej strany, a rovnako neprijmú, ani sa nezaviažu prijať od žiadneho zamestnanca, zástupcu alebo tretej strany konajúcej v mene druhej zmluvnej strany žiadny dar, ani inú výhodu, či peňažnú alebo inú, v súvislosti s dojednávaním, uzatváraním alebo plnením tejto zmluvy v rozpore s Etickým kódexom Všeobecnej zdravotnej poisťovne, a. s.
3. Zmluvné strany sa zaväzujú bezodkladne informovať druhú zmluvnú stranu, pokiaľ si budú vedomé alebo budú mať konkrétne podozrenie na korupciu pri dojednávaní, uzatváraní alebo pri plnení tejto zmluvy.
4. V prípade, že akýkoľvek dar alebo výhoda v súvislosti s dojednávaním, uzatváraním alebo plnením tejto zmluvy je poskytnutý zmluvnej strane alebo zástupcovi zmluvnej strany v rozpore s týmto článkom, môže zmluvná strana od tejto zmluvy odstúpiť.
5. Zmluvné strany sa zaväzujú dodržiavať základné morálne a etické hodnoty ustanovené v obsahu Etického kódexu Všeobecnej zdravotnej poisťovne, a. s. V prípade nedodržiavania stanovených morálnych a etických hodnôt je zmluvná strana oprávnená od tejto zmluvy odstúpiť.

**Čl. XII**

**Ukončenie zmluvy**

1. Túto zmluvu je možné ukončiť pred dobou platnosti, na ktorú bola dojednaná:
	1. písomnou dohodou zmluvných strán,
	2. písomnou výpoveďou objednávateľa,
	3. odstúpením od zmluvy v prípadoch, uvedených v § 344 a nasl. Obchodného zákonníka,
	4. odstúpením zmluvnej strany v prípadoch, uvedených v tejto zmluve.
2. Objednávateľ môže zmluvu vypovedať kedykoľvek, a to aj bez uvedenia dôvodu. Výpovedná lehota je 3 mesiace a začína plynúť prvým dňom kalendárneho mesiaca nasledujúceho po kalendárnom mesiaci, v ktorom bola písomná výpoveď doručená druhej zmluvnej strane.
3. Objednávateľ je oprávnený odstúpiť od zmluvy aj v prípade:
4. porušenia povinností poskytovateľa podľa čl. X body 1 a 2 zmluvy,
5. ak sa poskytovateľ stane dlžníkom poistného na zdravotné poistenie voči objednávateľovi,
6. ak právnickej osobe poskytovateľa bol uložený jeden, alebo viacero trestov, uvedených v § 10 zákona č. 91/2016 Z. z. o trestnej zodpovednosti právnických osôb a o zmene a doplnení niektorých zákonov v znení neskorších predpisov,
7. dňom právoplatného rozhodnutia registrujúceho orgánu o  výmaze podľa § 12 zákona o registri partnerov verejného sektora,
8. dňom právoplatného rozhodnutia registrujúceho orgánu o  pokute podľa § 13 ods. 2 zákona o registri partnerov verejného sektora,
9. ak je partner verejného sektora viac ako 30 dní v omeškaní so zápisom novej oprávnenej osoby (§ 10 ods. 2 tretia veta zákona o registri partnerov verejného sektora),
10. ak subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra verejného sektora, nie sú zapísaní v registri partnerov verejného sektora,
11. ak sa v priebehu plnenia zmluvy stala konečným užívateľom výhod poskytovateľa, jeho subdodávateľa alebo jeho subdodávateľa podľa osobitného predpisu osoba podľa § 11 ods. 1 písm. c) zákona o verejnom obstarávaní, a do 30 dní nedôjde k náprave v súlade s zákonom o registri partnerov verejného sektora.
12. Účinky odstúpenia nastanú dňom doručenia písomnosti druhej zmluvnej strane, alebo k inému termínu, ktorý zmluvná strana v odstúpení uvedie.
13. V prípade predčasného ukončenia zmluvy si zmluvné strany vysporiadajú všetky, a to aj finančné záväzky, prevzaté v súlade s podmienkami tejto zmluvy, o čom vyhotovia písomný protokol.

**Čl. XIII**

**Záverečné ustanovenia**

1. Táto zmluva sa uzatvára na dobu určitú do 31. 7. 2024.
2. Táto zmluva nadobúda platnosť dňom jej podpísania oprávnenými zástupcami obidvoch zmluvných strán a účinnosť dňom 1. 8. 2022 po jej predchádzajúcom zverejnení v Centrálnom registri zmlúv, resp. v prípade jej neskoršieho zverejnenia dňom nasledujúcim po zverejnení v Centrálnom registri zmlúv v zmysle § 47a zákona č. 40/1964 Zb. Občianskeho zákonníka v znení neskorších predpisov.
3. Túto zmluvu je možné meniť alebo doplniť len formou očíslovaných písomných dodatkov podpísaných obidvoma zmluvnými stranami, v súlade s §18 zákona o verejnom obstarávaní a ďalšími platnými právnymi predpismi.
4. Vzťahy medzi obidvoma zmluvnými stranami výslovne neupravené v tejto zmluve sa riadia príslušnými ustanoveniami Obchodného zákonníka a  príslušnými právnymi predpismi platnými v SR.
5. Zmluvné strany sa zaväzujú riešiť prípadné spory prednostne mimosúdnou dohodou. Právne vzťahy vyplývajúce z tejto zmluvy sa budú riadiť právnym poriadkom platným na území SR a na riešenie prípadných sporov je príslušný slovenský súd.
6. Táto zmluva je vyhotovená v 4 rovnopisoch, z toho tri pre objednávateľa a jeden pre poskytovateľa.
7. Neoddeliteľnou súčasťou tejto zmluvy sú nasledovné prílohy:

Príloha č. 1 - Špecifikácia poskytovaných služieb,

Príloha č. 2 - Zoznam objektov,

Príloha č. 3 - Rozpis cien požadovaných služieb,

Príloha č. 4 - Zoznam subdodávateľov.

Za objednávateľa Za poskytovateľa:

V Bratislave, dňa............... V ................., dňa..............

......................................... .............................................

Ing. Richard Strapko

predseda predstavenstva

Všeobecná zdravotná poisťovňa, a.s.

........................................

Ing. Ľubomír Kováčik

člen predstavenstva

Všeobecná zdravotná poisťovňa, a.s.